Diari Oficial de la Generalitat Valenciana


Sumari del DOGV 4033, del 02-07-2001 (2001/5859)

Notificació d'objeccions.
-------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5859


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació d'objeccions. [2001/X5859]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació d'objeccions al senyor Enrique Llácer Maravilla, atès que no s'ha pogut realitzar en el seu domicili.
  
En relació amb l'expedient de referència que es troba en tràmit en aquest Servei Territorial i examinada la documentació aportada s'observa la falta de documents, així com les objeccions que s'indiquen a continuació:
  
\* Falta: una fotocòpia del DNI i NIF de la persona o persones sol·licitants.
  
\* Falta: aval individualitzat que garantisca les quantitats lliurades a compte.
  
\* Annex al contracte, per quadruplicat, signat per comprador o compradors i venedor en el qual es faça constar:
  
- les lletres referenciades, i amb indicació del número, import i venciment de cadascuna d'aquestes.
  
- el nom de l'entitat avaladora.
  
- el compte especial del percepció de quantitats a compte.
  
- menció especial que els imports de les lletres seran ingressats en l'esmentat compte.
  
\* Annex al contracte, per quadruplicat, signat per comprador i venedor en el qual conste la clàusula referent als ingressos, en la qual el comprador declara que els seus ingressos familiars ponderats no passen de 5,5 milions.
  
\* Per a poder calcular els seus ingressos haurà d'aportar el càlcul del contravalor en pessetes del primer canvi oficial fixat pel Banc d'Espanya per al comprador, en el mercat de divises, en l'any següent a què fan referència els ingressos (primer canvi 1998).
  
\* En la pòlissa d'assegurança o aval individualitzat haurà d'especificar-se :
  
- el total de les quantitats que es lliuren a compte.
  
- detall de cadascuna de les lletres que es garanteixen, des de la signatura del contracte fins al lliurament de les claus.
  
- número del compte especial.
  
- número de la lletra, import d'aquesta i data del venciment.
  
\* Haurà d'aportar IRPF de l'exercici 1997, certificat per l'ambaixada o consolat corresponent.
  
No consta en el contracte de compra'venda la clàusula obligatòria de no-cessió, per la qual cosa haurà d'aportar annex al contracte, signat per les parts, per quadruplicat en el qual conste:
  
«L'habitatge objecte de la present compra'venda no podrà ser cedit intervivos per cap títol durant el termini de cinc anys, comptadors des de la concessió o formalització del préstec qualificat, excepte en el cas que es reintegren a les administracions que concedeixen les ajudes, la totalitat dels imports rebuts, incrementats amb els interessos legals meritats des de la seua percepció».
  
Nota: les fotocòpies aniran acompanyades de l'original per a ser confrontades.
  
La qual cosa comuniquem i li fem saber que disposa d'un termini de quinze dies naturals, comptador des de l'endemà de la notificació del present requeriment, perquè esmene les objeccions indicades i, si escau, presente els documents que s'indiquen. Li advertim que si no ho fera així, podrem declarar que ja no té dret al tràmit i dictar l'oportuna resolució de l'expedient o, si és procedent, s'iniciaran els tràmits oportuns per a la declaració de caducitat de l'expedient; tot això en compliment del que disposa l'article 76, en relació amb el 92, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 27.11.1992).